CELEX: 62018TN0130
Language: da
Date: 2018-02-27 00:00:00
Title: Sag T-130/18: Sag anlagt den 27. februar 2018 — adidas International Trading m.fl. mod Kommissionen

30.4.2018   
            
            
               DA
            
            
               Den Europæiske Unions Tidende
            
            
               C 152/47
            
         Sag anlagt den 27. februar 2018 — adidas International Trading m.fl. mod Kommissionen
   (Sag T-130/18)
   (2018/C 152/57)
   Processprog: engelsk
   
      Parter
   
   
      Sagsøgere: adidas International Trading BV (Amsterdam, Nederlandene) og 27 andre (ved advokaterne E. Vermulst og J. Cornelis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesforordning (EU) 2017/2232 af 4. december 2017 om genindførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam og produceret af en række eksporterende producenter i Folkerepublikken Kina og Vietnam og om gennemførelse af Domstolens dom i de forenede sager C-659/13 og C-34/14 (EUT 2017, L 319, s. 30) annulleres, og
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1.
            
            
               Med det første anbringende gøres gældende, at Kommissionen ikke havde den retlige kompetence til at vedtage Kommissionens gennemførelsesforordning (EU) 2017/2232 (1)
               
            
         
               2.
            
            
               Med det andet anbringende gøres gældende, at den genåbning af den afsluttede fodtøjssag og den pålæggelse med tilbagevirkende kraft af den udløbne antidumpingtold, der skete ved den anfægtede forordning:
               
                           —
                        
                        
                           mangler retsgrundlag, er baseret på en åbenbar fejl ved anvendelsen af artikel 266 TEUF og forordning (EU) 2016/1036 (2) og tilsidesætter artikel 9, stk. 4, i forordning (EU) 2016/1036;
                        
                     
                           —
                        
                        
                           er uforenelig med princippet om beskyttelse af den berettigede forventning, retssikkerhedsprincippet og princippet om forbud mod tilbagevirkende kraft for så vidt angår sagsøgerne,
                        
                     
                           —
                        
                        
                           er baseret på en fejlagtig anvendelse af artikel 266 TEUF og magtfordrejning fra Europa-Kommissionens side og tilsidesætter artikel 5, stk. 4, TEU.
                        
                     
         
               3.
            
            
               Med det tredje anbringende gøres gældende, at pålæggelsen af antidumpingtold med tilbagevirkende kraft over for sagsøgernes leverandører tilsidesætter princippet om forbud mod forskelsbehandling, idet den forhindrer tilbagebetaling til sagsøgerne.
            
         
               4.
            
            
               Med det fjerde anbringende gøres gældende, at Kommissionen har misbrugt sin beføjelse ved vurderingen af anmodningerne om markedsøkonomisk behandling og individuel behandling af sagsøgernes leverandører ved at pålægge en antidumpingtold med tilbagevirkende kraft samt har tilsidesat princippet om forbud mod forskelsbehandling.
            
         
               5.
            
            
               Med det femte anbringende gøres gældende, at Kommissionens bedømmelse af de selskaber, der er opregnet i bilag III og IV til Kommissionens gennemførelsesforordning (EU) 2017/2232, og afgørelsen om afvisning af anmodningen om tilbagebetaling af antidumpingtold vedrørende disse selskabers import er baseret på et åbenbart urigtigt skøn, en fejlagtig anvendelse af artikel 266 TEUF og er i strid med forpligtelsen til at udvise omhu og til god forvaltningsskik.
            
         
      (1)  Kommissionens gennemførelsesforordning (EU) 2017/2232 af 4.12.2017 om genindførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam og produceret af en række eksporterende producenter i Folkerepublikken Kina og Vietnam og om gennemførelse af Domstolens dom i de forenede sager C-659/13 og C-34/14 (EUT 2017, L 319, s. 30).
   
      (2)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT 2016, L 176, s. 21).